Diari Oficial de la Generalitat Valenciana


Sumari del DOGV 9369, del 27-06-2022 (2022/5933)

Extracte de la Resolució de 20 de juny de 2022, de la Direcció General de Formació Professional i Ensenyaments de Règim Especial, per la qual es convoquen les subvencions per als programes formatius de qualificació bàsica de la Comunitat Valenciana per al curs 2022/2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9369

Data del DOGV
:   27-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5933


Data del document
:   20-06-2022

Organisme emissor
:   Conselleria d'Educació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

Extracte de la Resolució de 20 de juny de 2022, de la Direcció General de Formació Professional i Ensenyaments de Règim Especial, per la qual es convoquen les subvencions per als programes formatius de qualificació bàsica de la Comunitat Valenciana per al curs 2022/2023. [2022/5933]  
BDNS (identif.): 634998.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/634998  
  
Primer. Beneficiaris  
Hi podran ser beneficiaris (base 1.2 de l'Ordre 31/2022, de 13 de maig, de la Conselleria d'Educació, Cultura i Esport, per la qual s'aproven les bases reguladores de la concessió d'ajudes per a impartir programes formatius de qualificació bàsica, publicada en el Diari Oficial de la Generalitat Valenciana núm. 9344 de 20.05.2022) els ens territorials, les mancomunitats i institucions sense ànim de lucre que estiguen degudament autoritzats per aquesta administració educativa per a impartir els programes formatius que se sol·liciten, i sempre que complisquen els requisits establits en la base 3 de la mencionada ordre.  
  
Segon. Objecte i àmbit d'aplicació  
La resolució té per objecte convocar les subvencions destinades a ajudar a sufragar part de les despeses incorregudes en la impartició de programes formatius de qualificació bàsica ordinaris i programes formatius de qualificació bàsica adaptats a persones amb necessitats educatives especials permanents per al curs 2022/2023 a la Comunitat Valenciana.  
  
Tercer. Bases reguladores  
Estan recollides en l'Ordre 31/2022, de 13 de maig, de la Conselleria d'Educació, Cultura i Esport, per la qual s'aproven les bases reguladores de la concessió d'ajudes per a impartir programes formatius de qualificació bàsica.  
  
Quart. Quantia  
Les ajudes convocades es financen amb càrrec a l'aplicació pressupostària 85.42.76.989.99.0, línia de subvenció S7875 amb els següents imports màxims:  
El 30 % de la subvenció a concedir, s'anticiparà una vegada concedida la subvenció amb càrrec a l'exercici 2022 i amb un import global màxim d'1.140.000 euros  
El 70 % restant de l'import de la subvenció a concedir es lliurarà després de la justificació, amb càrrec a l'exercici 2023 per un import global màxim de 2.660.000 euros  
L'import màxim corresponent a l'anualitat 2023 quedarà condicionat a l'existència de crèdit adequat i suficient en la corresponent llei de pressupostos de la Generalitat per al citat exercici.  
  
  
Cinqué. Termini de presentació de sol·licituds  
Les sol·licituds s'han de realitzar exclusivament per mitjans electrònics en la plataforma de tramitació de la GVA. Per a realitzar la tramitació electrònica l'entitat sol·licitant pot utilitzar qualsevol dels certificats admesos per la seu electrònica de la Generalitat. El període de tramitació i presentació de les sol·licituds serà de 10 dies hàbils des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 20 de juny de 2022.- El director general de Formació Professional i Ensenyaments de Règim Especial: Manuel Gomicia Giménez.